На основу Решења Привредног суда из Ниша Посл. бр. 2. Ст.бр. 66/2011 од 13.05.2011.године и Посл.бр. 2. Ст.бр. 66/2011 од 19.09.2011. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**МИН ХОЛДИНГ ЦО АД ЗА ПРОИЗВОДЊУ ОПРЕМЕ ЗА ПОСТРОЈЕЊА ЗА ЗАШТИТУ ЧОВЕКОВЕ СРЕДИНЕ И ОКОЛИНЕ „ПРОГРЕС” - У СТЕЧАЈУ,**

**Ул. Шумадијска бр.1, Ниш**

**О Г Л А Ш А В А**

**Продају непокретне имовине стечајног дужника, груписане у једну имовинску целину, методом јавног надметања, и то:**

|  |  |  |
| --- | --- | --- |
| **Предмет продаје**  | **Почетна цена (дин)** | **Депозит (дин)** |
| **ИМОВИНСКА ЦЕЛИНА 1,** коју чине следећи посебни делови уписани у В 2 листу непкретности бр. 5140 КО Ниш Бубањ-* У оквиру **ОБЈЕКАТА БРОЈ 1** који се налази накп.бр. 2805/1 **–** уписан као **Хала монтаже, Локомотивска хала**, укупне грађевинске површине П=31.721 м2, спратности: Пр+2Сп, правни статус објекта: објекат преузет из земљишних књига:
* **Посебан део - број 7:** уписан као Пословни простор-Девет и више просторија за које није утврђена делатност - ХАЛА СА МАГАЦИНИМА, у приземљу, укупне нето површине П=1.758 м2, врста права: својина, облик својине: мешовита, обим удела: 1/1.
* **Посебан део - број 11**: уписан као Пословни простор -Седам просторија за које није утврђена делатност, на првом спрату, укупне нето површине П=125 м2, врста права: својина, облик својине мешовита, обим удела 1/1.
* **Посебан део - број 15**: уписан као Пословни простор – једна просторија за коју није утврђена делатност, на другом спрату, укупне нето површине П=210м2, врста права: својина, облик својине: мешовита, обим удела: 1/1.
* У оквиру **ОБЈЕКАТА БРОЈ 6.** који се налази накп.бр. 2805/1уписан као **Остале зграде**, укупне грађевинске површине П=8.724 м2, спратности: Пр+1Сп, правни статус објекта: објекат преузет из земљишних књига:
* **Посебан део објекта** - **број 8**: уписан као Пословни простор – три простороје за које није утврђена делатност, на приземљу, укупне нето површине П=241 м2, врста права: својина, облик својине: мешовита, обим удела: 1/1.
* **Посебан део објекта - број 9**: уписан као Пословни простор – две просторије за које није утврђена делатност, на приземљу, укупне нето површине П=45 м2  врста права: својина, облик својине: мешовита, обим удела: 1/1
* **Посебан део објекта - број 13:** уписан као Пословни простор - Четири просторије за које није утврђена делатност- КАНЦЕЛАРИЈЕ, на првом спрату, укупне нето површине П=59 м2, врста права: својина, облик својине: мешовита, обим удела: 1/1.

**Напомена:** Катастарска парцела 2805/1 уписана у лист непокретности број 5140 КО Ниш Бубањ, а на којој се налазе непокретности које су предмет продаје, је у власништву Републике Србије, по врсти градско грађевинско земљиште и није предмет продаје | **11.651.748,50**  | **4.660.699,40** |

Детаљан приказ и опис објеката дат је у продајнoj документацији.

Право на учешће у поступку продаје имају сва правна и физичка лица која:

1. након преузимања предрачуна, **изврше уплату ради откупа продајне документације у износу од 60.000,00 динара.** Предрачун се може преузети сваког радног дана у периоду од 10:00 до 15:00 часова, на адреси Максима Горког број 2, Ниш, уз обавезну претходну најаву поверенику стечајног управника. Рок за откуп продајне документације је најкасније **01.10.2018. године**.
2. **уплате депозит** на текући рачун стечајног дужника **број 105 – 21862-15 код АИК Банке АД Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је** најкасније **01.10.2018. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније до **01.10.2018.године** до 14:00 часова по београдском времену (GMT+2), У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **16.11.2018.** године.
3. **потпишу Изјаву о губитку права на повраћај депозита.** Изјава чини саставни део продајне документације;

Имовина се купује у виђеном стању. Након откупа продајне документације иста се може разгледати сваког радног дана у периоду од 10:00 до 15:00 часова а најкасније 7 (седам) дана пре дана одржавања заказане продаје (најкасније до **01.10.2018. године)**.

Након уплате депозита, а најкасније до 15:00 часова по београдском времену (GMT+2), дана **03.10.2018. године**, потенцијални купци, ради правовремене евиденције, поверенику стечајног управника морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** дана **08.10.2018.** године у **12:00** часова на адреси: Агенција за лиценцирање стечајних управника – Центар за стечај, Теразије бр. 23, Београд, III спрат „Симпо сала“.

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 10:00 до 11:45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена;

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези, и сви други овде непоменути трошкови који произилазе из закљученог купопродајног уговора, у целости падају на терет купца.

**Напомена**: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Oвлашћено лице: повереник Душанка Ћетковић контакт телефон: 069/247-45-74 или 018/452-1110.